साडा बच्चा बीमार, सानूं पैसे चाहीदे, कह डॉक्टर दंपति के घर में घुस लूटे 2 लाख
लुधियाना | डीएमसीअस्पताल के पास एक डॉक्टर दंपति को घर में बंधकर बनाकर दो लुटेरे ये कहकर लूट कर दो लाख रुपए ले गए कि साडा बच्चा बीमार आ, सानंू पैसे चाहीदे ने। लुटेरों द्वारा मौके से फरार होने के बाद डॉक्टर दंपति ने इसकी जानकारी पुलिस को दी। मौके पर पहुंची थाना डिवीजन नंबर आठ की पुलिस ने डॉ. आरके बांसल की शिकायत लेकर कार्रवाई शुरू कर दी है। जानकारी के अनुसार शिकायतकर्ता डॉ. आरके बांसल की घर के नीचे आरके बांसल लैब है और उनकी प|ी रामा बांसल भी डॉक्टर हैं। मंगलवार की रात साढ़े 10 बजे के करीब आरके बांसल लैब में थे, जबकि उनकी प|ी घर में काम कर रही थी। इसी दौरान कार सवार दो लुटेरे गिफ्ट लेकर सीधा सीढ़ियां चढ़कर घर में घुस गए। इसी दौरान उन्होंने रामा को कहा कि उनको एक डॉक्टर ने डॉ. आरके बांसल को गिफ्ट भेजा है। जिसके बाद रामा ने उन्हें कहा कि आप नीचे लैब में चले जाओ, लेकिन लुटेरों ने घर में ही बैठने की बात कही। इसी दौरान आरके बांसल घर पहुंच गए। इसी दौरान लुटेरों ने दोनों को पकड़ लिया और रामा की गर्दन पर दातर रखकर जान से मारने की धमकी दी। इसके बाद उन्होंने अपना बच्चा बीमार होने का हवाला देकर 2 लाख रुपए मांगे, लेकिन आरके बांसल ने उन्हें 50 हजार रुपए देने की बात कही। लुटेरों द्वारा मानने पर उन्होंने 2 लाख रुपए दे दिए। इसके बाद लुटेरों ने उन्हें धमकी दी कि यदि उनके जाने के बाद शोर मचाया तो वे वापस आकर उन्हें जान से मार देंगे। पैसे लेकर लुटेरे कार में सवार होकर फरार हो गए।
bho_Deva hin_Deva